CELEX: 32013R0069
Language: ro
Date: 2013-01-23 00:00:00
Title: Regulamentul de punere în aplicare (UE) nr. 69/2013 al Comisiei din 23 ianuarie 2013 privind clasificarea anumitor mărfuri în Nomenclatura combinată

26.1.2013   
            
            
               RO
            
            
               Jurnalul Oficial al Uniunii Europene
            
            
               L 26/1
            
         REGULAMENTUL DE PUNERE ÎN APLICARE (UE) NR. 69/2013 AL COMISIEI
   din 23 ianuarie 2013
   privind clasificarea anumitor mărfuri în Nomenclatura combinată
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CEE) nr. 2658/87 al Consiliului din 23 iulie 1987 privind Nomenclatura tarifară și statistică și Tariful vamal comun (1), în special articolul 9 alineatul (1) litera (a),
   întrucât:
   
               (1)
            
            
               Pentru a asigura aplicarea uniformă a Nomenclaturii combinate anexate la Regulamentul (CEE) nr. 2658/87, este necesar să se adopte măsuri privind clasificarea mărfurilor menționate în anexa la prezentul regulament.
            
         
               (2)
            
            
               Regulamentul (CEE) nr. 2658/87 stabilește regulile generale pentru interpretarea Nomenclaturii combinate. Aceste reguli se aplică, de asemenea, oricăror alte nomenclaturi bazate integral sau parțial pe aceasta sau care îi adaugă acesteia subdiviziuni suplimentare și care sunt stabilite prin dispoziții specifice ale Uniunii, în vederea aplicării de măsuri tarifare și de altă natură privind comerțul cu mărfuri.
            
         
               (3)
            
            
               În temeiul acestor reguli generale, mărfurile descrise în coloana 1 a tabelului din anexă ar trebui clasificate la codurile NC indicate în coloana 2, pe baza motivelor care figurează în coloana 3 a aceluiași tabel.
            
         
               (4)
            
            
               Este necesar să se prevadă posibilitatea invocării în continuare de către titular, în temeiul articolului 12 alineatul (6) din Regulamentul (CEE) nr. 2913/92 al Consiliului din 12 octombrie 1992 de instituire a Codului vamal comunitar (2), pentru o perioadă de trei luni, a informațiilor tarifare obligatorii care au fost furnizate de autoritățile vamale ale statelor membre în ceea ce privește clasificarea mărfurilor în Nomenclatura combinată, dar care nu sunt conforme cu dispozițiile prezentului regulament.
            
         
               (5)
            
            
               Măsurile prevăzute în prezentul regulament sunt conforme cu avizul Comitetului Codului vamal,
            
         ADOPTĂ PREZENTUL REGULAMENT:
   Articolul 1
   Mărfurile descrise în coloana 1 a tabelului din anexă se clasifică în Nomenclatura combinată la codurile NC indicate în coloana 2 a aceluiași tabel.
   Articolul 2
   Informațiile tarifare obligatorii care sunt furnizate de autoritățile vamale ale statelor membre și care nu sunt conforme cu dispozițiile prezentului regulament pot fi invocate în continuare pentru o perioadă de trei luni, în temeiul articolului 12 alineatul (6) din Regulamentul (CEE) nr. 2913/92.
   Articolul 3
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 23 ianuarie 2013.
      
         
            Pentru Comisie, pentru președinte
         
         Algirdas ŠEMETA
         
            Membru al Comisiei
         
      
   
   
      (1)  JO L 256, 7.9.1987, p. 1.
   
      (2)  JO L 302, 19.10.1992, p. 1.
   
      ANEXĂ
      
                  Descrierea mărfurilor
               
               
                  Clasificare
                  (Cod NC)
               
               
                  Motive
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Un aparat de recepție, înregistrare sau redare a sunetului și a imaginii (așa-numit „receptor media digital”), cu o formă cilindrică și cu dimensiuni totale de aproximativ 13 (diametru) × 19 (înălțime) cm.
                              Aparatul cuprinde:
                              
                                          —
                                       
                                       
                                          un microprocesor;
                                       
                                    
                                          —
                                       
                                       
                                          o unitate de hard disk de 500 GB;
                                       
                                    
                                          —
                                       
                                       
                                          un afișaj alfanumeric;
                                       
                                    
                                          —
                                       
                                       
                                          un receptor de infraroșu pentru telecomandă.
                                       
                                    Aparatul este echipat cu următoarele interfețe:
                              
                                          —
                                       
                                       
                                          USB;
                                       
                                    
                                          —
                                       
                                       
                                          Ethernet;
                                       
                                    
                                          —
                                       
                                       
                                          ieșiri video compozit și component, HDMI și S-video;
                                       
                                    
                                          —
                                       
                                       
                                          ieșire optică digitală, ieșire coaxială digitală și ieșire audio analogică.
                                       
                                    De asemenea, aparatul are butoane de comandă și vine însoțit de o telecomandă.
                              Aparatul poate recepționa semnale audio și video în format digital de la o sursă externă (de exemplu un ruter, o mașină automată de prelucrare a datelor, un aparat fotografic digital, o memorie USB). Datele pot fi stocate pe hard disk-ul său. Datele sunt redate pe un monitor, un televizor sau prin intermediul unui sistem stereo.
                              Aparatul nu poate oferi acces la internet.
                           
                        
               
                  8521 90 00
               
               
                  Clasificarea se stabilește pe baza regulilor generale 1 și 6 de interpretare a Nomenclaturii combinate, precum și pe baza textului de la codurile NC 8521 și 8521 90 00.
                  Date fiind caracteristicile sale, și anume capacitatea de a recepționa, înregistra și reda semnale video din diferite surse și dimensiunea hard disk-ului, aparatul este considerat a fi un aparat de înregistrare sau de redare a imaginii, încadrat la poziția 8521.
                  În consecință, acesta trebuie clasificat ca aparat de înregistrare sau de redare a imaginii la codul NC 8521 90 00.
               
            
                  
                              2.
                           
                           
                              Un aparat de recepție sau redare a sunetului și a imaginii (așa-numit „receptor media digital”), cu o formă cilindrică și cu dimensiuni totale de aproximativ 13 (diametru) × 19 (înălțime) cm.
                              Aparatul cuprinde:
                              
                                          —
                                       
                                       
                                          un microprocesor;
                                       
                                    
                                          —
                                       
                                       
                                          un receptor de infraroșu pentru telecomandă;
                                       
                                    
                                          —
                                       
                                       
                                          un afișaj alfanumeric.
                                       
                                    Aparatul este echipat cu următoarele interfețe:
                              
                                          —
                                       
                                       
                                          USB;
                                       
                                    
                                          —
                                       
                                       
                                          Ethernet;
                                       
                                    
                                          —
                                       
                                       
                                          ieșiri video compozit și component, HDMI și S-video;
                                       
                                    
                                          —
                                       
                                       
                                          ieșire optică digitală, ieșire coaxială digitală și ieșire audio analogică;
                                       
                                    
                                          —
                                       
                                       
                                          un slot pentru hard disk.
                                       
                                    De asemenea, aparatul are butoane de comandă și vine însoțit de o telecomandă.
                              Aparatul poate recepționa semnale audio și video în format digital de la o sursă externă (de exemplu un ruter, o mașină automată de prelucrare a datelor, un aparat fotografic digital, o memorie USB). Datele pot fi stocate pe un hard disk instalat după import. Datele sunt redate pe un monitor, un televizor sau prin intermediul unui sistem stereo.
                              Aparatul nu poate oferi acces la internet.
                           
                        
               
                  8521 90 00
               
               
                  Clasificarea se stabilește pe baza regulilor generale 1, 2 litera (a) și 6 de interpretare a Nomenclaturii combinate, precum și pe baza textului de la codurile NC 8521 și 8521 90 00.
                  Având în vedere că aparatul are toate componentele electronice necesare pentru a îndeplini funcțiile de înregistrare sau de redare a imaginii de la poziția 8521, cu excepția hard disk-ului, trebuie considerat ca având caracteristicile esențiale ale unui produs complet sau finit de la poziția 8521, în temeiul regulii generale 2 litera (a).
                  În consecință, acesta trebuie clasificat ca aparat incomplet de înregistrare sau de redare a imaginii la codul NC 8521 90 00.
               
            
                  
                              3.
                           
                           
                              Un aparat pentru recepționarea și prelucrarea sunetului (așa-numit „digital audio streamer”), cu dimensiuni totale de aproximativ 19 × 9 × 8 cm.
                              Aparatul cuprinde:
                              
                                          —
                                       
                                       
                                          un microprocesor;
                                       
                                    
                                          —
                                       
                                       
                                          un afișaj fluorescent cu vid cu o rezoluție de 320 × 32 de pixeli în nuanțe gri;
                                       
                                    
                                          —
                                       
                                       
                                          un ceas cu alarmă pe afișaj;
                                       
                                    
                                          —
                                       
                                       
                                          un receptor de infraroșu pentru telecomandă.
                                       
                                    Aparatul este echipat cu următoarele interfețe:
                              
                                          —
                                       
                                       
                                          Ethernet;
                                       
                                    
                                          —
                                       
                                       
                                          Ethernet fără fir;
                                       
                                    
                                          —
                                       
                                       
                                          ieșire optică digitală, ieșire coaxială digitală și ieșire audio analogică;
                                       
                                    
                                          —
                                       
                                       
                                          mufă pentru căști.
                                       
                                    Aparatul vine însoțit de o telecomandă.
                              Aparatul poate funcționa fie de sine stătător, conectat la o rețea internet (fără o mașină automată de prelucrare a datelor), fie cu un software care rulează pe o mașină automată de prelucrare a datelor.
                              Este capabil să reproducă fișiere audio stocate pe mașina automată de prelucrare a datelor sau de la orice radio emis pe internet.
                           
                        
               
                  8519 89 19
               
               
                  Clasificarea se stabilește pe baza regulilor generale 1 și 6 de interpretare a Nomenclaturii combinate, precum și pe baza textului de la codurile NC 8519, 8519 89 și 8519 89 19.
                  Date fiind caracteristicile sale, aparatul este conceput pentru a recepționa și a prelucra sunete fie direct de pe internet, fie prin intermediul unei mașini automate de prelucrare a datelor de la diverse aparate audio.
                  Prin urmare, aparatul trebuie clasificat la codul NC 8519 89 19 ca alt aparat de redare a sunetului, care nu cuprinde un dispozitiv de înregistrare a sunetului.